Моравички епитафи: Глеђица
Моравички епитафи: Глеђица су преписи текстова уклесаних на кенотафима у селу Глеђица (Општина Ивањица).

Споменик Радомиру Лепосавићу (†1915) (Лепосавићи)
 Спомен
 РАДОМИРУ ЛЕПОСАВИЋУ
 из Глеђице
 војнику I чете I батаљона I позива
 који је учествовао у рату
 од 1912.-1915. год.
 Поживио 33. год.
 а погинуо у Неготину
 9. марта 1915. год.
 борећи се за Краља и отаџбину
 као поштен грађанин
 и храбар војник.
 Спомен подиже супруга Обренија
 син Радојица, кћи Љубица
 унуци Марјан, Стеван и Добривоје
 и сна Ката.

Споменик браћи Арексић – Вуколи (†1914) и Аксентију (†1913) (Доња Глеђица – Арексићи)
 Спомен
 БРАЋЕ АРСЕКИЋ
 из Глеђице

 I. ВУКОЛЕ
 војника II чете II бат.
 II-п. пука II позив
 кои је учествовао у рату од 14. г.
 Поживијо 39 год.
 а погинуо код Вучитрна
 24. X. 1914. год.
 као частан грађанин и храбар војник.
 Спомен му подижу
 супруга Радојка
 синови Маринко и Десимир
 унуци Чедомир Јордан и Богомир
 и остала задруга.

 II. Его АКСЕНТИЈЕ
 војника I чете I батаљона
 II п. пука I позив
 кои је учествовао у рату
 од 1912 до 13. год.
 Поживео 34. год.
 а погинуо у Кривој планини
 15. авг. 1913. г.
 као частан грађанин и храбар војник
 борећи се за краља и отаџбину.
 Слава му.
 Спомен му подижу
 супруга Ранђија
 и кћери Милева, Гроздина и Марина,
 унука Славка
 и зет Славољуб Каплановић.

Споменик Аничићима – Новици (†1914) и Арсенију (†1915) (Доња Глеђица – Аничићи)
 Спомен
 НОВИЦИ АНИЧИЋУ
 војнику Ш чете III батаљона
 II п. пука III позив
 који поживи 45. год.
 а погибе на 22. новембар 1914. год.
 на положају Маљену
 за српство и слободу.
 Бог да му душу прости
 и сина му

 АРСЕНИЈУ
 каплару II кадровачког пука
 који поживи 22. год.
 а угибе у Андријевици
 у Црној Гори
 26. нов. 1915. год.
 на жалост својој фамилији
 за крс часни и слободу.
 Бог да му душу прости.
 Спомен му подигоше
 мужу и сину Милева,
 оцу и брату Ранко Михаило и Ђурђе
 и остала задруга.

Извор 
 Радивојевић Драгутин М, Камена казивања ратника: моравички крајпуташи, „Литопапир” Чачак, 1995.

Моравички епитафи